pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สาธิต ชูรพ.เจ้าพระยาอภัยภูเบศร ต้นแบบร่วมวิสาหกิจชุมชนยกระดับสมุนไพรไทยครบวงจร
วันอังคารที่ 30 มีนาคม 2564
สาธิต ชูรพ.เจ้าพระยาอภัยภูเบศร ต้นแบบร่วมวิสาหกิจชุมชนยกระดับสมุนไพรไทยครบวงจร
รัฐมนตรีช่วยว่าการกระทรวงสาธารณสุข ให้โรงพยาบาลเจ้าพระยาอภัยภูเบศร เป็นต้นแบบความร่วมมือวิสาหกิจชุมชนวิจัยพัฒนาสมุนไพรไทยครบวงจร พร้อมยกระดับผลิตภัณฑ์สมุนไพรไทยสู่ตลาดโลก
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ตรวจเยี่ยมการวิจัยและพัฒนาสมุนไพรไทยของโรงพยาบาลเจ้าพระยาอภัยภูเบศร และให้สัมภาษณ์ว่า โรงพยาบาลเจ้าพระยาอภัยภูเบศร เป็นโรงพยาบาลต้นแบบการวิจัยพัฒนาสมุนไพรไทยครบวงจร ตั้งแต่กระบวนการปลูก การผลิต การแปรรูปสมุนไพรเวชภัณฑ์และเครื่องสําอาง การใช้สมุนไพรบําบัดรักษาโรค จนเป็นที่ยอมรับ ได้รับความนิยมจากประชาชน รวมทั้งการศึกษาวิจัยพืชกัญชาทางการแพทย์ เป็นสถานที่ผลิตน้ํามันกัญชาทางการแพทย์ ร่วมกับวิสาหกิจชุมชนจํานวน4 แห่งปลูก ผลิต และกระจายยากัญชาไปยังคลินิกกัญชาทางการแพทย์ ในโรงพยาบาลสังกัดกระทรวงสาธารณสุขทั่วประเทศข้อมูลวันที่ 19 กุมภาพันธ์ 2564 ได้กระจายยากัญชาไปมากกว่า 37,394 ขวด ใน 458 แห่ง สําหรับโรงพยาบาลเจ้าพระยาอภัยภูเบศรเปิดคลินิกกัญชาทางการแพทย์ ให้บริการทั้งแผนปัจจุบันและแผนไทยมากว่า 1 ปี โดยแผนปัจจุบันมีผู้ป่วย 133 ราย จ่ายยาน้ํามันกัญชาไปแล้ว 425 ขวด ช่วยลดความปวด ช่วยเจริญอาหารและนอนหลับ ในผู้ป่วยมะเร็งและผู้ป่วยปวดระบบประสาท ส่วนด้านการแพทย์แผนไทย จ่ายตํารับยาสุขไสยาศน์ ช่วยนอนหลับ เจริญอาหาร เพิ่มคุณภาพชีวิต และลดการใช้ยาแผนปัจจุบัน การรักษาได้ผลดี ผู้ป่วยมีคุณภาพชีวิตดีขึ้น
โรงพยาบาลเจ้าพระยาอภัยภูเบศรได้มีการนํากัญชามาใช้ในสปา เช่น นวดน้ํามันอโรมาผสมน้ํามันกัญชา แช่น้ําสมุนไพรผสมกัญชา และนําไปใช้เป็นส่วนประกอบในการปรุงอาหาร และเครื่องดื่ม ในปริมาณที่เหมาะสมทําให้เป็นแหล่งเรียนรู้ให้กับประชาชนและภาคธุรกิจ เพื่อให้เกิดการขับเคลื่อนสมุนไพรอย่างเป็นระบบ ล่าสุดได้ใช้พื้นที่หาดยาง จ.ปราจีนบุรี ทําโครงการพัฒนาวิสาหกิจชุมชนสมุนไพรเกษตรอินทรีย์ต้นแบบ เพื่อให้เป็นแหล่งเรียนรู้สร้างความรู้ความเข้าใจพื้นฐาน ตั้งแต่การปลูก ผลิต แปรรูปและเพิ่มมูลค่าสมุนไพร5 กลุ่ม คือ สมุนไพรเพื่อสมองดีเช่น บัวบก ตํารับกลีบบัวแดง สมุนไพรปรับสมดุลอารมณ์ เช่น กัญชา กัญชง สมุนไพรดูแลหัวใจดี เช่น บัวหลวงสมุนไพรที่ดูแลกลุ่มกระดูกและข้อ เช่น ขมิ้นชัน เพชรสังฆาต และสมุนไพรเสริมภูมิคุ้มกัน เช่น ฟ้าทะลายโจร เป็นต้นเป็นการยกระดับอุตสาหกรรมสมุนไพร ส่งเสริมการท่องเที่ยวเชิงเกษตรสมุนไพร สร้างความมั่นคงทางพันธุ์พืชของชาติและเพิ่มรายได้ให้แก่เกษตรกร
**********************************30มีนาคม 2564
รัฐบาลไทย-ข่าวทำเนียบรัฐบาล-กรมเจ้าท่าจัดสัมมนาระดมความคิดเห็นเพื่อยกระดับความปลอดภัยของการขนส่งทางน้ำ
วันอังคารที่ 30 มีนาคม 2564
กรมเจ้าท่าจัดสัมมนาระดมความคิดเห็นเพื่อยกระดับความปลอดภัยของการขนส่งทางน้ํา
นายวิทยา ยาม่วง อธิบดีกรมเจ้าท่า กระทรวงคมนาคม เป็นประธานเปิดสัมมนาระดมความคิดเห็นเพื่อยกระดับความปลอดภัยของการขนส่งทางน้ํา (Workshop on Upgrading of Safety for Waterway Transportation)
พร้อมทั้งบรรยายพิเศษ เรื่อง การยกระดับความปลอดภัยของการขนส่งทางน้ําโดยองค์รวมทั้งระบบ โดยมีผู้บริหารจากสํานักความปลอดภัยและสิ่งแวดล้อมทางน้ํา สํานักกฎหมาย สํานักมาตรฐานเรือ สํานักมาตรฐานทะเบียนเรือ สํานักนําร่อง กองมาตรฐานประจําคนเรือ สํานักงานเจ้าท่าภูมิภาค 1 - 7 และสํานักงานเจ้าท่าภูมิภาคสาขา ร่วมสัมมนา ระหว่างวันที่ 25 - 27 มีนาคม 2564 ณ ห้องวิสูตรสาครดิษฐ์ กรมเจ้าท่า
นายวิทยา ยาม่วง กล่าวว่า จากนโยบายของรัฐบาลที่มุ่งพัฒนาระบบคมนาคมขนส่งทุกโครงข่าย เพื่อสร้างรากฐานความมั่นคงทางเศรษฐกิจ สังคม เสริมสร้างความปลอดภัยในการเดินทางและขนส่ง รวมทั้งเพิ่มขีดความสามารถการแข่งขันของประเทศในอนาคต กรมเจ้าท่า (จท.) เป็นหน่วยงานภาครัฐที่มีบทบาทและภารกิจเกี่ยวกับการควบคุม กํากับ ดูแล และพัฒนาส่งเสริมการคมนาคมทางน้ําให้ได้รับความปลอดภัย สะดวก รวดเร็ว และมีประสิทธิภาพทั้งระบบ ได้ดําเนินงานตามแผนยุทธศาสตร์และแผนปฏิบัติการ จท. พ.ศ. 2560 - 2564 ซึ่งสอดคล้องกับนโยบายรัฐบาล ยุทธศาสตร์กระทรวงคมนาคม และยุทธศาสตร์ จท. มาโดยตลอด สําหรับการสัมมนาฯ ดังกล่าว ได้เน้นย้ําให้ผู้บริหารปรับวิสัยทัศน์การทํางานใหม่ทั้งหมด พร้อมที่จะเรียนรู้ทําความเข้าใจ และนําไปสู่การปฏิบัติที่เป็นมาตรฐานเดียวกัน ซึ่งที่ผ่านมาได้ร่วมกันสร้างองค์ความรู้ด้านกฎหมายและการใช้กฎหมายที่อยู่ในความรับผิดชอบของ จท. และนํามาต่อยอดการยกระดับเข้มข้นเรื่องความปลอดภัยทั้งระบบ ได้แก่ การยกระดับมาตรฐานความปลอดภัยการเดินเรือในน่านน้ําไทย (Waterway Safety) การยกระดับมาตรฐานความปลอดภัยของเรือ (Vessel Safety) การยกระดับมาตรฐานความปลอดภัยของท่าเทียบเรือ (Port Safety) การยกระดับมาตรฐานความปลอดภัยของคนประจําเรือและผู้โดยสาร (Crew and Passenger Safety) และการตรวจตราและบังคับใช้กฎหมาย (Monitoring and law Enforcement) เพื่อมุ่งสู่เป้าหมายที่ จท. ตั้งไว้ คือ “IMO ต้องผ่าน น่านน้ําไทยปลอดภัย ใส่ใจสิ่งแวดล้อม พร้อมพัฒนากิจการพาณิชยนาวีไทย”
ทั้งนี้ การสัมมนาฯ ดังกล่าว สามารถนําไปต่อยอดการรองรับการตรวจจําลองเสมือนจริงจาก IMO (IMSAS mockup audit) โดยการนําระบบ IT เข้ามาสนับสนุนการทํางานเชื่อมโยงฐานข้อมูลด้านความปลอดภัยทั้งระบบได้อย่างมีประสิทธิภาพ เพื่อให้สามารถดําเนินการตอบสนองการทํางานได้อย่างรวดเร็ว ทันเหตุการณ์ ถูกต้อง มีประสิทธิภาพและเกิดความปลอดภัยสูงสุด เพื่อยกระดับความปลอดภัยทางน้ําทั้งระบบของประเทศไทยภายในเดือนสิงหาคม 2564
รัฐบาลไทย-ข่าวทำเนียบรัฐบาล-รถยนต์ที่อายุเกิน 7 ปี และรถจักรยานยนต์ที่อายุเกิน 5 ปี ยื่นเสียภาษีทางออนไลน์ได้ จริงหรือ ?
วันอังคารที่ 30 มีนาคม 2564
รถยนต์ที่อายุเกิน 7 ปี และรถจักรยานยนต์ที่อายุเกิน 5 ปี ยื่นเสียภาษีทางออนไลน์ได้ จริงหรือ ?
ตามที่มีการโพสต์และแชร์ข้อความในสื่อต่างๆ เกี่ยวกับประเด็นเรื่อง รถยนต์ที่อายุเกิน 7 ปี และรถจักรยานยนต์ที่อายุเกิน 5 ปี ยื่นเสียภาษีทางออนไลน์ได้
ทางศูนย์ต่อต้านข่าวปลอมได้ตรวจสอบข้อเท็จจริงโดย กรมการขนส่งทางบก กระทรวงคมนาคม พบว่าข้อมูลที่ปรากฏดังกล่าว เป็นข้อมูลจริง
.
กรมการขนส่งทางบกได้พัฒนาเว็บไซต์ชําระภาษีรถประจําปี ให้สามารถรองรับรถยนต์นั่งส่วนบุคคลไม่เกิน 7 คน (รถเก๋ง), รถยนต์นั่งส่วนบุคคลเกิน 7 คน (รถตู้), รถยนต์บรรทุกส่วนบุคคล (รถกระบะ) ที่มีอายุการใช้งานเกิน 7 ปี รถจักรยานยนต์ที่มีอายุการใช้งานเกิน 5 ปี นับตั้งแต่วันที่จดทะเบียนครั้งแรกได้แล้ว โดยมีเงื่อนไขคือ รถนั้นต้อง “ผ่าน” การตรวจสภาพรถจากสถานตรวจสภาพรถ (ตรอ.) ก่อน จึงจะดําเนินการตามขั้นตอนชําระภาษีในเว็บไซต์ได้
.
โดยในปัจจุบัน เว็บไซต์ชําระภาษีรถประจําปี https://eservice.dlt.go.th/ สามารถให้บริการชําระภาษีรถประจําปี รถยนต์นั่งส่วนบุคคลไม่เกิน 7 คน (รถเก๋ง), รถยนต์นั่งส่วนบุคคลเกิน 7 คน (รถตู้), รถยนต์บรรทุกส่วนบุคคล (รถกระบะ) และรถจักรยานยนต์ ได้ทุกอายุการใช้งานแล้ว เป็นอีกหนึ่งการพัฒนาบริการเพิ่มช่องทางอํานวยความสะดวกการให้บริการรับชําระภาษีรถประจําปี ลดขั้นตอน ลดระยะเวลา เพิ่มความสะดวก รวดเร็ว ให้แก่ประชาชน ด้วยแนวคิดอยู่ที่ไหน ก็ชําระภาษีรถประจําปีได้ง่ายๆ ตอบโจทย์ทุกไลฟ์สไตล์
.
ซึ่งขั้นตอนการชําระภาษีผ่านเว็บไซต์สามารถทําได้ง่าย และสามารถเลือกชําระเงินผ่าน e-Banking บัตรเครดิต/บัตรเดบิต เคาน์เตอร์ธนาคาร/สถาบันการเงินที่เข้าร่วมโครงการ ทําให้ไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีรถประจําปีได้ รอรับเครื่องหมายแสดงการเสียภาษีและใบเสร็จรับเงินทางไปรษณีย์ ภายใน 5 วันทําการ นับจากวันชําระเงิน จึงแนะนําให้ชําระภาษีประจําปีล่วงหน้าไม่เกิน 90 วัน ก่อนวันครบกําหนดชําระภาษี
.
เพื่อให้ประชาชนได้รับข้อมูลข่าวสารจากกรมการขนส่งทางบก กระทรวงคมนาคม สามารถติดตามข้อมูลได้ที่เว็บไซต์ www.dlt.go.th หรือสามารถสอบถามเพิ่มเติม โทร. 1584
.
หน่วยงานที่ตรวจสอบ : กรมการขนส่งทางบก กระทรวงคมนาคม
.
ช่องทางการติดตามและแจ้งเบาะแสข่าวปลอม
.
LINE : @antifakenewscenter (http://nav.cx/uyKYnsG)
Website : https://www.antifakenewscenter.com/
Twitter: https://twitter.com/AFNCThailand
สายด่วน : ศูนย์บริการข้อมูลภาครัฐเพื่อประชาชน 1111 ต่อ 87
รัฐบาลไทย-ข่าวทำเนียบรัฐบาล-นายกรัฐมนตรีมอบหน่วยงานความมั่นคงดูแลพื้นที่ชายแดน
วันอังคารที่ 30 มีนาคม 2564
นายกรัฐมนตรีมอบหน่วยงานความมั่นคงดูแลพื้นที่ชายแดน
นายกรัฐมนตรีมอบหน่วยงานความมั่นคงดูแลพื้นที่ชายแดน
วันนี้ (30 มีนาคม 2564) เวลา 14.15 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า สั่งการฝ่ายความมั่นคง ทั้งกองทัพบก กระทรวงกลาโหม สํานักงานตํารวจแห่งชาติ และสํานักงานตํารวจตรวจคนเข้าเมือง เตรียมแผนการดูแลกลุ่มชาติพันธุ์ตามแนวเขตพื้นที่ชายแดนของประเทศไทย ขอให้มั่นใจไทยมีประสบการณ์ให้การดูแลกลุ่มชาติพันธุ์ตามหลักมนุษยธรรมยืนยันไม่มีการผลักดันกลุ่มชาติพันธุ์ที่ได้รับผลกระทบจากเหตุความไม่สงบ
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเดินหน้า 13 ด้านตามแผนสภาพัฒนาการเศรษฐกิจและแห่งชาติ สร้างเศรษฐกิจมูลค่าสูง เป็นมิตรต่อสิ่งแวดล้อม แก้ไขปัญหาความยากจน พัฒนาทรัพยากรมนุษย์ และมุ่งใช้เทคโนโลยีดิจิทัลในภาครัฐ
วันอังคารที่ 30 มีนาคม 2564
รัฐบาลเดินหน้า 13 ด้านตามแผนสภาพัฒนาการเศรษฐกิจและแห่งชาติ สร้างเศรษฐกิจมูลค่าสูง เป็นมิตรต่อสิ่งแวดล้อม แก้ไขปัญหาความยากจน พัฒนาทรัพยากรมนุษย์ และมุ่งใช้เทคโนโลยีดิจิทัลในภาครัฐ
รัฐบาลเดินหน้า 13 ด้านหลักตามแผนสภาพัฒนาการเศรษฐกิจและแห่งชาติ สร้างเศรษฐกิจมูลค่าสูง เป็นมิตรต่อสิ่งแวดล้อม แก้ไขปัญหาความยากจน พัฒนาทรัพยากรมนุษย์ และมุ่งใช้เทคโนโลยีดิจิทัลในภาครัฐ
วันนี้ (30 มีนาคม 2564) เวลา 14.15 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย ที่ประชุมคณะรัฐมนตรีได้หารือหลักการสําคัญ ในการใช้ประโยชน์จากโครงสร้างพื้นฐาน โดยเฉพาะด้านเทคโนโลยีดิจิทัลและด้านสาธารณูปโภคพื้นฐาน ที่รัฐบาลได้เดินหน้าขับเคลื่อนอย่างต่อเนื่อง เป้าหมายสําคัญคือ การหารายได้เพิ่ม โดยให้ประชาชนได้เข้าถึงประโยชน์ให้เกิดเศรษฐกิจต่อเนื่องทั้งภาคการเกษตร การค้าการลงทุน รวมทั้งยังได้พิจารณาถึงความเสี่ยงของสถานการณ์ทางการเงินในอนาคต โดยเฉพาะในช่วงสถานการณ์การแพร่ระบาดของโควิด-19 และสงครามการค้าด้วย นายกรัฐมนตรีกล่าวอีกด้วยว่า ได้ถือโอกาสแนะนํารัฐมนตรีใหม่ 2 ท่าน คือ นางสาวตรีนุช เทียนทอง รัฐมนตรีว่าการกระทรวงศึกษาธิการ และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ในที่ประชุมคณะรัฐมนตรีด้วย
นายกรัฐมนตรีเปิดเผยว่า รัฐบาลได้ตั้งเป้าหมายปี 2564 และ 2565 จะเร่งดําเนินการ 13 เป้าหมาย ตามแผนของสภาพัฒนาการเศรษฐกิจและสังคมแห่งชาติ แบ่งเป็น 4 ด้านประกอบไปด้วย ด้านที่ 1 เศรษฐกิจ อาทิ เศรษฐกิจมูลค่าสูงที่ต้องเป็นมิตรต่อสิ่งแวดล้อม อิเล็กทรอนิกส์อัจฉริยะ การบริการดิจิทัล ประตูการค้า การลงทุนและโลจิสติกส์ การแพทย์และสุขภาพครบวงจร ฐานการผลิตยานยนต์ไฟฟ้าและยานยนต์พวงมาลัยขวา การท่องเที่ยวเชิงคุณค่า เกษตรและเกษตรแปรรูปมูลค่าสูง ด้านที่ 2 วิถีชีวิตที่ยั่งยืน อาทิ การสร้างเศรษฐกิจหมุนเวียน ลด PM 2.5 ลดความเสี่ยงจากภัยธรรมชาติและการเปลี่ยนแปลงสภาพภูมิอากาศ การผลิตที่ทําลายสิ่งแวดล้อมจะต้องปรับเปลี่ยนให้วิถีชีวิตมีความปลอดภัยและยั่งยืน ด้านที่ 3 ขยายโอกาสสําหรับทุกกลุ่มคนและทุกพื้นที่ อาทิ SMEs วิสาหกิจชุมชน วิสาหกิจสังคม ให้มีความเจริญเติบโตอย่างต่อเนื่องและยั่งยืน พัฒนาพื้นที่และเมืองให้มีความทันสมัย น่าอยู่ ความยากจนข้ามรุ่นลดลง และมีความคุ้มครองทางสังคมที่เพียงพอและเหมาะสม และด้านที่ 4 ปัจจัยสนับสนุนการพลิกโฉมประเทศ การสร้างทรัพยากรมนุษย์ เพิ่มกําลังคนที่มีสมรรถนะสูง เพื่อตอบโจทย์การพัฒนาประเทศจากภาคการศึกษา ผลิตคนให้ตรงกับความต้องการของประเทศ เพิ่มความเข้มแข็งให้ภาครัฐด้วยการใช้เทคโนโลยีดิจิทัล เพื่อให้การบริการที่รวดเร็วมากยิ่งขึ้น
ในตอนท้าย นายกรัฐมนตรีย้ําถึงการเร่งแก้ปัญหากําลังคนที่มีทักษะต่ําและภาครัฐที่ล้าสมัย ไปสู่กําลังคนและภาครัฐที่มีสมรรถนะสูง ควบคู่ไปกับการปฏิรูปเศรษฐกิจ ปฏิรูปการศึกษา ปฏิรูปสังคม และปฏิรูปกฎหมาย เพื่อเดินหน้าประเทศต่อไปได้ด้วยดี
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเร่งพัฒนาแพลตฟอร์มลงทะเบียนฉีดวัคซีนโควิด-19 สอดคล้องกับแผนเปิดรับนักท่องเที่ยวต่างชาติกลางปีนี้
วันอังคารที่ 30 มีนาคม 2564
นายกรัฐมนตรีเร่งพัฒนาแพลตฟอร์มลงทะเบียนฉีดวัคซีนโควิด-19 สอดคล้องกับแผนเปิดรับนักท่องเที่ยวต่างชาติกลางปีนี้
นายกรัฐมนตรีเร่งพัฒนาแพลตฟอร์มลงทะเบียนฉีดวัคซีนโควิด-19 สอดคล้องกับแผนเปิดรับนักท่องเที่ยวต่างชาติกลางปีนี้
วันนี้ (30 มีนาคม 2564) เวลา 14.15 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการบูรณาการแผนการฉีดวัคซีนโควิด-19 โดยมอบหมายให้กระทรวงการคลังและธนาคารกรุงไทย ร่วมกันจัดทําแพลตฟอร์มสําหรับการฉีดวัคซีนโควิด-19 ให้สามารถกระจายไปทุกจังหวัดอย่างครอบคลุมและทั่วถึงตามจํานวนวัคซีนที่มีอยู่ในปัจจุบันของทั้ง Sinovac และ AstraZeneca และในช่วงเดือนมิถุนายน จะมีการนําเข้าวัคซีนเพิ่มเติมกว่าล้านโดส ดังนั้น จึงเป็นการเตรียมการล่วงหน้าเพื่อแจ้งความประสงค์ในการฉีดวัคซีนโควิด-19 และนัดหมายวันฉีดตามกลุ่มเสี่ยงและความจําเป็น ซึ่งปัจจุบันการฉีดวัคซีนโควิด-19 ยังเดินหน้าตามจํานวนวัคซีนที่มีอยู่
โอกาสนี้ นายกรัฐมนตรียังเผยถึงเตรียมความพร้อมวัคซีนโควิด-19 เพื่อให้สอดคล้องกับการเตรียมความพร้อมในการเปิดรับนักท่องเที่ยว โดยนําร่องในจ. ภูเก็ต ตั้งแต่เดือนกรกฎาคมเป็นต้นไป ซึ่งยังต้องมีการจัดระเบียบพื้นที่การท่องเที่ยวใน จ. ภูเก็ต อาจแบ่งโซนเป็นตอนบน ตอนกลาง และตอนล่าง ของเกาะ กําหนดระยะเวลาที่อยู่ในพื้นที่ การเคลื่อนย้ายไปยังที่ต่าง ๆ พร้อมจัดทําแพลตฟอร์มลงทะเบียนเพื่อติดตามตัว สําหรับข้อเสนอให้นักท่องเที่ยวต่างชาติที่ได้รับการฉีดวัคซีนโควิด-19 ครบ 2 โดสแล้วไม่จําเป็นต้องกักตัวนั้น ยังต้องพิจารณาอย่างรอบครอบ
ในตอนท้าย นายกรัฐมนตรียังฝากถึงเจ้าของตลาดในพื้นที่ต่าง ๆ ที่จะต้องมีจุดคัดกรอง ตรวจวัดอุณหภูมิ สวมใส่หน้ากากอนามัย ทั้งผู้ขายและผู้ซื้อ เพื่อป้องกันการแพร่ระบาดของโควิด-19
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ ประชุมคณะอนุกรรมการขับเคลื่อนฯ CPTPP ด้านเกษตรและพันธุ์พืช
วันอังคารที่ 30 มีนาคม 2564
รัฐมนตรีเกษตรฯ ประชุมคณะอนุกรรมการขับเคลื่อนฯ CPTPP ด้านเกษตรและพันธุ์พืช
รัฐมนตรีเกษตรฯ ประชุมคณะอนุกรรมการขับเคลื่อนฯ CPTPP ด้านเกษตรและพันธุ์พืช เพื่อเตรียมเสนอข้อมูลแก่คณะกรรมการนโยบายเศรษฐกิจระหว่างประเทศ (กนศ.) ยืนยันยึดผลประโยชน์ของประเทศไทยเป็นหลักในการพิจารณา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนการดําเนินการตามมติคณะรัฐมนตรี เกี่ยวกับเรื่อง CPTPP ด้านเกษตรและพันธุ์พืช ครั้งที่ 1/2564 ณ ห้องประชุมกระทรวงเกษตรและสหกรณ์ โดยมีการพิจารณาข้อมูลและข้อเสนอแนะเกี่ยวกับความพร้อม และเงื่อนเวลาในการขอเจรจาเข้าร่วมความตกลง CPTPP หรือความไม่พร้อมของส่วนราชการ เพื่อเตรียมเสนอต่อคณะกรรมการนโยบายเศรษฐกิจระหว่างประเทศ (กนศ.) พิจารณาก่อนนําเสนอต่อคณะรัฐมนตรีในลําดับต่อไป
“การประชุมในครั้งนี้ เป็นการประชุมหารือเพื่อหาข้อสรุปเกี่ยวกับประเด็นที่ฝ่ายเลขานุการฯ ได้รวบรวมข้อสังเกตและข้อเสนอแนะของคณะกรรมาธิการวิสามัญ โดยได้แจ้งเวียนหน่วยงานที่เกี่ยวข้องในสังกัดกระทรวงเกษตรและสหกรณ์ และหน่วยงานที่เกี่ยวข้อง รวม 14 หน่วยงาน โดยมีรายละเอียดในการประเมินความพร้อมและแผนงานการดําเนินการเพื่อปรับตัวของส่วนราชการ และข้อเสนอแนะเกี่ยวกับความพร้อมและเงื่อนเวลาในการขอเจรจาเข้าร่วมความตกลง CPTPP หรือความไม่พร้อมของส่วนราชการ รวมทั้งประเด็นที่เห็นว่าประเทศไทยมีการดําเนินการหรือมีกฎหมายที่เหมาะสมอยู่แล้ว ทั้งนี้ กระทรวงเกษตรและสหกรณ์ จะพิจารณาอย่างละเอียดรอบคอบเพื่อให้ประเทศไทยได้ประโยชน์สูงสุด ไม่ว่าจะเข้าร่วม CPTPP หรือไม่ก็ตาม” รัฐมนตรีเกษตรฯ กล่าว.
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 3/2564
วันอังคารที่ 30 มีนาคม 2564
การประชุมคณะกรรมการน้ําตาลทราย ครั้งที่ 3/2564
รองปลัด กษ. เป็นประธานการประชุมคณะกรรมการน้ําตาลทราย ครั้งที่ 3/2564
วันอังคารที่30มีนาคม2564นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะกรรมการน้ําตาลทรายครั้งที่3/2564ณห้องประชุมอาคารสํานักงานคณะกรรมการอ้อยและน้ําตาลทรายชั้น1กระทรวงอุตสาหกรรมโดยที่ประชุมฯได้รับทราบและพิจารณาในประเด็นที่เกี่ยวข้องคือ1)การจําหน่ายน้ําตาลทรายให้ผู้ประกอบกิจการผลิตสินค้าเพื่อการส่งออกและ2)ขอเพิ่มกิจการอุตสาหกรรมเพื่อการจําหน่ายน้ําตาลทรายดิบภายในราชอาณาจักรข้อกฎหมาย
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมชี้แจงแนวทางการดำเนินงานโครงการฯ ให้กับพื้นที่เป้าหมาย “การพัฒนาและยกระดับเมืองอุตสาหกรรมเชิงนิเวศ”
วันอังคารที่ 30 มีนาคม 2564
ปลัดกอบชัยฯ เป็นประธานการประชุมชี้แจงแนวทางการดําเนินงานโครงการฯ ให้กับพื้นที่เป้าหมาย “การพัฒนาและยกระดับเมืองอุตสาหกรรมเชิงนิเวศ”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมชี้แจงแนวทางการดําเนินงานโครงการฯ ให้กับพื้นที่เป้าหมาย “การพัฒนาและยกระดับเมืองอุตสาหกรรมเชิงนิเวศ”  ณ ห้องประชุม อก 1 ชั้น 2 สํานักงานปลัดกระทรวงอุตสาหกรรม
วันนี้ (30 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมชี้แจงแนวทางการดําเนินงานโครงการพัฒนาและเพิ่มเติมฐานข้อมูลตัวชี้วัดการเป็นเมืองอุตสาหกรรมเชิงนิเวศ 4.0 ให้กับพื้นที่เป้าหมาย เพื่อพัฒนาระบบการจัดเก็บฐานข้อมูลการเป็นเมืองอุตสาหกรรมเชิงนิเวศให้เป็นปัจจุบัน โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม และนายวีระกิตติ์ รันทกิจธนาวัชร์ รองอธิบดีกรมโรงงานอุตสาหกรรม และอุตสาหกรรมจังหวัดในพื้นที่เป้าหมาย เข้าร่วม ณ ห้องประชุม อก 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ฉีดวัคซีนไข้หวัดใหญ่ – วัคซีนโควิด-19 ควรห่าง 4 สัปดาห์
วันอังคารที่ 30 มีนาคม 2564
ฉีดวัคซีนไข้หวัดใหญ่ – วัคซีนโควิด-19 ควรห่าง 4 สัปดาห์
...
ในเดือน พ.ค. – ส.ค. จะเป็นช่วงเวลาที่กระทรวงสาธารณสุข ดําเนินการฉีดวัคซีนไข้หวัดใหญ่ให้กับประชาชน 7 กลุ่มเสี่ยงทั่วประเทศ ซึ่งจะคาบเกี่ยวกับแผนการฉีดวัคซีนโควิด-19 ที่คาดว่าจะเริ่มดําเนินการในเดือน มิ.ย.
.
การฉีดวัคซีนใด ๆ ก็ตามเจ้าหน้าที่จะพยายามไม่ฉีดวัคซีนคู่กัน โดยจะให้เว้นช่วงประมาณ 4 สัปดาห์ระหว่างวัคซีนแต่ละตัว เพื่อเฝ้าระวังผลข้างเคียงหลังจากได้รับวัคซีน หากเกิดอาการอะไรขึ้นก็จะได้ทราบว่าเกิดจากวัคซีนหรือไม่
.
สําหรับวัคซีนของแอสตราเซเนกา จะเว้นช่วงเข็มแรกกับเข็มที่ 2 ประมาณ 12 สัปดาห์ (3 เดือน) ก็สามารถฉีดวัคซีนไข้หวัดใหญ่คั่นกลางได้ ส่วนวัคซีนของซิโนแวคจะเว้นช่วงระหว่างเข็มแรกและเข็มที่ 2 ประมาณ 2 - 4 สัปดาห์ ควรฉีดให้ครบ 2 เข็มก่อน แล้วเว้นไปอีก 4 สัปดาห์จึงสามารถฉีดวัคซีนไข้หวัดใหญ่ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการประชุมเจ้าหน้าที่อาวุโสกลาโหมอาเซียน (ASEAN Defence Senior Officials’ Meeting: ADSOM) ด้วยระบบการประชุมผ่านสื่อิเล็กทรอนิกส์ (Video Teleconference: VTC) เมื่อ ๒๔ มี.ค.๖๔
วันอังคารที่ 30 มีนาคม 2564
ผลการประชุมเจ้าหน้าที่อาวุโสกลาโหมอาเซียน (ASEAN Defence Senior Officials’ Meeting: ADSOM) ด้วยระบบการประชุมผ่านสื่อิเล็กทรอนิกส์ (Video Teleconference: VTC) เมื่อ ๒๔ มี.ค.๖๔
พลเอก ณัฐ อินทรเจริญ ปลัดกระทรวงกลาโหม ได้เข้าร่วมการประชุมเจ้าหน้าที่อาวุโสกลาโหมอาเซียน หรือ ADSOM ด้วยระบบ VTC
เมื่อวันที่ ๒๔ มีนาคม ๒๕๖๔ ที่ผ่านมาร่วมกับปลัดกระทรวงกลาโหมประเทศสมาชิกอาเซียน และรองเลขาธิการอาเซียน โดยมีปลัดกระทรวงกลาโหมบรูไนดารุสซาราม เป็นประธานการประชุมฯ เพื่อหารือความร่วมมือภายใต้กรอบการประชุมรัฐมนตรีกลาโหมอาเซียน และเตรียมการสําหรับการจัดการประชุม ADMM และ ADMM-Plus ในปีนี้ ซึ่งมีผลการประชุมฯ ที่สําคัญ ได้แก่ ๑) เห็นชอบร่างเอกสารความร่วมมือริเริ่มใหม่ จํานวน ๘ ฉบับ และ ผลการประเมินผลให้จัดการประชุม ADMM-Plus เป็นประจําทุกปี ๒) พิจารณาร่างเอกสารปฏิญญาสมัยพิเศษเนื่องในโอกาสการฉลองครบรอบ ๑๕ ปี การก่อตั้งกลไกการประชุม ADMM จํานวน ๒ ฉบับ ๓) เห็นชอบให้มีการจัดการประชุมรัฐมนตรีกลาโหมอาเซียน +๑ อย่างไม่เป็นทางการกับ เครือรัฐออสเตรเลีย และสาธารณรัฐเกาหลี ๔) จัดทําหนังสือที่ระลึกเพื่อรวบรวมความสําเร็จ ในโอกาศการครบรอบ ๑๕ ปี ของก่อตั้งกลไกการประชุม ADMM และ ๕) เตรียมการจัดการประชุม ADMM ครั้งที่ ๑๕ และการประชุม ADMM-Plus ครั้งที่ ๘ ด้วยระบบ VTC ซึ่งกําหนดจัดขึ้นระหว่างวันที่ ๑๕ ถึง ๑๖ มิถุนายน ๒๕๖๔
รัฐบาลไทย-ข่าวทำเนียบรัฐบาล-สมัครใช้งานแอป GHB ALL ด้วยตัวเองได้แล้ว เพียงยืนยันตัวตนผ่านระบบดิจิทัล ด้วย NDID
วันอังคารที่ 30 มีนาคม 2564
สมัครใช้งานแอป GHB ALL ด้วยตัวเองได้แล้ว เพียงยืนยันตัวตนผ่านระบบดิจิทัล ด้วย NDID
ธอส.อํานวยความสะดวกให้กับลูกค้าที่ทําธุรกรรม โดยลูกค้าสามารถ สมัคร Application : GHB ALL ด้วยตัวเอง ไม่ต้องเดินทางไปที่สาขา โดยการใช้เทคโนโลยีพิสูจน์ยืนยันตัวตนด้วยการเปรียบเทียบใบหน้า (Facial Recognition) ที่ได้จัดเก็บไว้กับธนาคารเรียบร้อยแล้ว
ธนาคารอาคารสงเคราะห์ (ธอส.) อํานวยความสะดวกให้กับลูกค้าที่ทําธุรกรรมกับ ธอส.ได้ง่ายๆ สะดวก รวดเร็ว สอดคล้องกับวิถีชีวิตใหม่ ภายใต้ โครงการ G H Bank New Normal Services เพิ่มฟังก์ชั่นใหม่ด้านดิจิทัลขึ้นสู่ Mobile Application : GHB ALL แอปเดียวครบ จบ เหมือนยกธนาคารไว้ในมือคุณ โดยลูกค้าสามารถ สมัคร Application : GHB ALL ด้วยตัวเอง ไม่ต้องเดินทางไปที่สาขา โดยการใช้เทคโนโลยีพิสูจน์ยืนยันตัวตนด้วยการเปรียบเทียบใบหน้า (Facial Recognition) ที่ได้จัดเก็บไว้กับธนาคารเรียบร้อยแล้ว ซึ่ง ธอส. เป็นสถาบันการเงินของรัฐแห่งแรกที่ใช้เทคโนโลยีในการพิสูจน์และยืนยันตัวตนรูปแบบดิจิทัล ด้วยการเปรียบเทียบใบหน้าผ่านโครงข่ายแพลตฟอร์ม National Digital ID (NDID) ที่ใช้ Blockchain เทคโนโลยีมาพัฒนาการให้บริการแก่ลูกค้าในการเปิดบัญชีออมทรัพย์ผ่าน Application : GHB ALL ภายใต้ Regulatory Sandbox ของธนาคารแห่งประเทศไทย โดยมีขั้นตอนง่ายๆ เพียงดาวน์โหลด Application : GHB ALL จากนั้นกดสมัครใช้บริการ และกรอกหมายเลขบัตรประชาชนที่จะใช้ลงทะเบียน ระบบจะขึ้นให้กรอกข้อมูลเพื่อยืนยันตัวตนใส่เบอร์โทรศัพท์มือถือ เพื่อขอรหัส OTP ดําเนินการกรอกข้อมูลตามขั้นตอนต่างๆ จากนั้นรอผลยืนยันตัวตน NDID ก่อนทําการสแกนเพื่อเปรียบเทียบใบหน้า และตรวจสอบความถูกต้อง ง่ายๆ เพียงเท่านี้ ก็สามารถเข้าใช้บริการ Application : GHB ALL ได้ทันที สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ ศูนย์ลูกค้าสัมพันธ์ (Call Center)โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-ไฟเขียว! ตรึงราคา LPG อีก 3 เดือน ลดค่าครองชีพประชาชน
วันอังคารที่ 30 มีนาคม 2564
ไฟเขียว! ตรึงราคา LPG อีก 3 เดือน ลดค่าครองชีพประชาชน
...
ผู้ใช้ก๊าซหุงต้มภาคครัวเรือน ยิ้มรับข่าวดีได้เลย... เมื่อคณะกรรมการบริหารนโยบายพลังงาน (กบง.) มีมติเห็นชอบตรึงราคาขายปลีกก๊าซปิโตรเลียมเหลว LPG ภาคครัวเรือน ออกไปอีก 3 เดือน ตั้งแต่วันที่ 1 เม.ย. - 30 มิ.ย. 64
.
โดยตรึงราคาขายส่งหน้าโรงกลั่น LPG ซึ่งไม่รวมภาษีมูลค่าเพิ่มอยู่ที่ 14.37 บาท/กิโลกรัม เพื่อให้มีราคาขายปลีก LPG อยู่ที่ประมาณ 318 บาท/ถัง 15 กิโลกรัม
.
ซึ่งการการตรึงราคา LPG ภาคครัวเรือนนี้ จะช่วยบรรเทาภาระค่าครองชีพให้กับประชาชน โดยเฉพาะในช่วงที่ต้องเฝ้าระวังการแพร่ระบาดของโรคโควิด-19 ประกอบกับปัจจุบันสถานการณ์ราคา LPG ตลาดโลก มีแนวโน้มปรับตัวลดลงในช่วง เม.ย. - มิ.ย. 64 เนื่องจากเริ่มเข้าสู่ช่วงฤดูร้อน ทําให้ความต้องการใช้ก๊าซโพรเพน ซึ่งสารประกอบที่ใช้ผสมเป็นก๊าซปิโตรเลียมเหลวลดลงด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ทส. ร่วมประชุม คทช. เร่งการจัดสรรที่ดินทำกิน และพัฒนาคุณภาพชีวิตประชาชน
วันอังคารที่ 30 มีนาคม 2564
ทส. ร่วมประชุม คทช. เร่งการจัดสรรที่ดินทํากิน และพัฒนาคุณภาพชีวิตประชาชน
ทส. ร่วมประชุม คทช. เร่งการจัดสรรที่ดินทํากิน และพัฒนาคุณภาพชีวิตประชาชน
ทส. ร่วมประชุม คทช. เร่งการจัดสรรที่ดินทํากิน และพัฒนาคุณภาพชีวิตประชาชน
วันที่ 29 มีนาคม 2564 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมการประชุมคณะกรรมการนโยบายที่ดินแห่งชาติ (คทช.) ครั้งที่ 1/2564 โดยมี พลเอก ประยุทธ์ จันทร์โอชา นายกรัฐมนตรี เป็นประธาน ในการนี้ได้มี นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม รักษาราชการ ผู้อํานวยการ สคทช. ทําหน้าที่เป็นฝ่ายเลขานุการการประชุม อีกทั้ง ยังได้มี รัฐมนตรีว่าการกระทรวงมหาดไทย รัฐมนตรีว่าการกระทรวงการคลัง ผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม และหัวหน้าส่วนราชการที่เกี่ยวข้องเข้าร่วมประชุมด้วย
ที่ประชุมได้รับทราบผลการจัดที่ดินทํากินให้กับชุมชน รวมถึงแผนการขับเคลื่อนกิจกรรมปฏิรูปที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) กิจกรรมปฏิรูปด้านสังคม การสร้างมูลค่าให้กับที่ดินที่รัฐจัดให้กับประชาชน และการขอรับการสนับสนุนโครงการนําร่องระบบสูบน้ําพลังงานแสงอาทิตย์เพื่อช่วยเหลือเกษตรกร ในพื้นที่เป้าหมายการจัดที่ดินทํากินให้ชุมชน พื้นที่ป่าสงวนแห่งชาติ จากกองทุนเพื่อส่งเสริมการอนุรักษ์พลังงาน
นอกจากนั้น ยังได้มีการพิจารณา ปรับปรุงแก้ไขคําสั่งแต่งตั้งคณะอนุกรรมการภายใต้ คทช. รวมถึง ร่างประกาศ คทช. เกี่ยวกับหลักการการรับฟังความคิดเห็นและการมีส่วนร่วมของประชาชนในการจัดทํานโยบายและแผนการบริหารจัดการที่ดินและทรัพยากรดินของประเทศ เพื่อให้การดําเนินการเป็นไปตาม พ.ร.บ. คณะกรรมการนโยบายที่ดินแห่งชาติ พ.ศ.2562
นายกรัฐมนตรี ได้กล่าวในที่ประชุม โดยขอให้คณะอนุกรรมการทุกคณะ ร่วมกันดําเนินงานสร้างความเท่าเทียม มีความเป็นธรรมกับผู้มีรายได้น้อย ให้ได้มีโอกาสมีที่ดินทํากิน พัฒนาส่งเสริมอาชีพ และส่งเสริมให้เกิดการใช้ประโยชน์จากที่ดินให้ได้มากที่สุด เพื่อก่อให้เกิดความคุ้มค่า สร้างรายได้ และพัฒนาคุณภาพชีวิตที่ดีให้กับพี่น้องประชาชน โดยขอให้คณะกรรมการเร่งดําเนินการพร้อมรายงานผลในทุกไตรมาส เพื่อจะได้บูรณาการทํางานกับหน่วยงานอื่นที่เกี่ยวข้องต่อไป
รัฐบาลไทย-ข่าวทำเนียบรัฐบาล-กรมเจ้าท่าระดมความคิดเห็นจัดทำแผนพัฒนายกระดับความปลอดภัยการขนส่งทางน้ำ
วันอังคารที่ 30 มีนาคม 2564
กรมเจ้าท่าระดมความคิดเห็นจัดทําแผนพัฒนายกระดับความปลอดภัยการขนส่งทางน้ํา
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า จากการจัดสัมมนาระดมความคิดเห็นเพื่อยกระดับความปลอดภัยของการขนส่งทางน้ํา
โดยมีผู้บริหารจากสํานักความปลอดภัยและสิ่งแวดล้อมทางน้ํา สํานักกฎหมาย สํานักมาตรฐานเรือ สํานักมาตรฐานทะเบียนเรือ สํานักนําร่อง กองมาตรฐานประจําคนเรือ สํานักงานเจ้าท่าภูมิภาค 1 - 7 และสํานักงานเจ้าท่าภูมิภาคสาขา ร่วมสัมมนา เมื่อวันที่ 25 - 27 มีนาคม 2564 ผู้บริหาร จท. ได้ร่วมกันระดมความคิดเห็นจัดทําแผนยกระดับความปลอดภัยทางน้ํา โดยแบ่งออกเป็น 4 กลุ่มภารกิจ ดังนี้
1. การยกระดับมาตรฐานความปลอดภัยในการเดินเรือในน่านน้ําไทย (Waterway Safety) อาทิ การควบคุมการเดินเรือในน่านน้ําไทย การแจ้งเตือนข่าวอากาศ การจัดการจราจรทางน้ําในเขตท่าเรือ การตรวจสอบเรือในน่านน้ําไทย การทําแผนตอบสนองสถานการณ์ฉุกเฉิน การฝึกซ้อมแผนตอบสนองในสถานการณ์ฉุกเฉินต่าง ๆ การขุดลอกรองน้ําทางเรือเดิน และการติดตั้งเครื่องช่วยในการเดินเรือ เป็นต้น
2. การยกระดับมาตรฐานความปลอดภัยของเรือ (Vessel Safety) อาทิ การกําหนดเขตการเดินเรือที่มีความเหมาะสมตามโครงสร้างและความคงทนของตัวเรือ การกําหนดแบบแปลนเรือ อุปกรณ์ความปลอดภัยของเรือ อุปกรณ์วิทยุสื่อสารภายในเรือ (Radio - communication : VHF) อุปกรณ์แสดงตัวตน (AIS Class A or B) วิธีการจัดวางและรัดตรึงสินค้าและพาหนะให้มีความมั่นคง (Cargo Stowage and Securing) การกําหนดให้มีการประกันภัยของตัวเรือ เครื่องจักร สินค้า ผู้โดยสาร และผู้ได้รับผลกระทบจากการเดินเรือ (Insurance for Hull & Machinery, Cargo, Passenger, Protection & Immunity : P&I) เป็นต้น
3. การยกระดับมาตรฐานความปลอดภัยของท่าเทียบเรือ (Port Safety) อาทิ การกําหนดประเภทของท่าเทียบเรือและการตรวจสอบความมั่นคงแข็งแรงของท่าเทียบเรือ ความปลอดภัยในการปฏิบัติงานสินค้า และแผนการรักษาความปลอดภัยท่าเทียบเรือ การจัดการฝึกอบรมเจ้าหน้าที่ประจําท่าเรือ เป็นต้น
4. การยกระดับมาตรฐานความปลอดภัยของคนประจําเรือและผู้โดยสาร อาทิ การกําหนดชั้นประกาศนียบัตรในแต่ประเภทเรือ การฝึกอบรมของคนประจําเรือ การจัดทําคู่มือการฝึกอบรมมาตรฐานในแต่ละชั้นประกาศนียบัตร (Training Manual) การฝึกอบรมคนประจําเรือและพนักงานที่ทํางานบนเรือ และการให้ความรู้ด้านความปลอดภัยแก่ผู้โดยสาร (Briefing on Safety Awareness and Emergency Procedure for Passenger) ก่อนเรือออกและระหว่างเดินทาง เป็นต้น
นอกจากนี้ ได้ร่วมกันจัดทําแผนการใช้เทคโนโลยีดิจิทัล (Digital Technology Skills) พัฒนาเชื่อมโยงข้อมูลทุกระบบของ จท. เพื่อเป็นฐานข้อมูลหลักสามารถตรวจสอบความถูกต้องได้ทันที ขับเคลื่อนภารกิจ จท. ในทุกมิติ สนับสนุนการขนส่งทางน้ําให้เชื่อมต่อกับระบบขนส่งอื่น ๆ ทั้งการขนส่งผู้โดยสารและสินค้า รวมทั้งท่าเรือ อู่เรือ กองเรือไทยการท่องเที่ยว และกิจการที่เกี่ยวเนื่องเพื่อให้ประชาชนได้รับความสะดวกรวดเร็ว ปลอดภัย ตลอดจนการสนับสนุนการส่งออกให้มีความเข้มแข็ง ภายใต้วิสัยทัศน์ “พัฒนาระบบการขนส่งทางน้ําอย่างเชื่อมโยง มีมาตรฐานเพื่อความสะดวก ปลอดภัยและเพิ่มศักยภาพการแข่งขันของประเทศ”
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ร่วมประชุมตรวจราชการแบบบูรณาการฯ เขตตรวจราชการที่ 12 จังหวัดร้อยเอ็ด
วันจันทร์ที่ 29 มีนาคม 2564
ผู้ตรวจฯ ดีอีเอส ร่วมประชุมตรวจราชการแบบบูรณาการฯ เขตตรวจราชการที่ 12 จังหวัดร้อยเอ็ด
ผู้ตรวจฯ ดีอีเอส ร่วมประชุมตรวจราชการแบบบูรณาการฯ เขตตรวจราชการที่ 12 จังหวัดร้อยเอ็ด
เมื่อวันที่ 29 มีนาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมการตรวจราชการแบบบูรณาการของผู้ตรวจราชการสํานักนายกรัฐมนตรีประจําปีงบประมาณ พ.ศ.2564 รอบที่ 1 เขตตรวจราชการที่ 12 จังหวัดร้อยเอ็ด (ผ่านสื่ออิเล็กทรอนิกส์) ณ ห้องประชุม MOC ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม โดยที่ประชุมพิจารณาประเด็นนโยบายสําคัญของรัฐบาล อาทิ การฟื้นฟูคุณภาพชีวิตของประชาชนหลังโควิด 19 การจัดการแหล่งน้ําภาคเกษตร ได้แก่ โครงการ 1 ตําบล 1 กลุ่มเกษตรทฤษฎีใหม่ โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ โคก หนอง นา โมเดล และโครงการก่อสร้างแหล่งน้ําในไร่นานอกเขตชลประทาน การส่งเสริมและพัฒนาอาชีพของประชาชนในโครงการการจัดที่ดินทํากินให้ชุมชน ( คทช.) และการแก้ไขปัญหามลพิษทางอาการ เป็นต้น
**********************
รัฐบาลไทย-ข่าวทำเนียบรัฐบาล-โฆษกกระทรวงดิจิทัลฯ ร่วมงาน "สื่อสารงานรัฐ พัฒนางานข่าว สร้างความเข้าใจให้ประชาชน" มุ่งเน้น "แนวทางการบริหารจัดการข้อมูลข่าวสารภาครัฐ 2021"
วันจันทร์ที่ 29 มีนาคม 2564
โฆษกกระทรวงดิจิทัลฯ ร่วมงาน "สื่อสารงานรัฐ พัฒนางานข่าว สร้างความเข้าใจให้ประชาชน" มุ่งเน้น "แนวทางการบริหารจัดการข้อมูลข่าวสารภาครัฐ 2021"
โฆษกกระทรวงดิจิทัลฯ ร่วมงาน "สื่อสารงานรัฐ พัฒนางานข่าว สร้างความเข้าใจให้ประชาชน" มุ่งเน้น "แนวทางการบริหารจัดการข้อมูลข่าวสารภาครัฐ 2021"
เมื่อวันที่ 29 มีนาคม 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม และโฆษกกระทรวงดิจิทัลฯ เข้าร่วมกิจกรรม "สื่อสารงานรัฐ พัฒนางานข่าว สร้างความเข้าใจให้ประชาชน" ซึ่งจัดขึ้นโดยกรมประชาสัมพันธ์ โดยมีนายวิษณุ เครืองาม รองนายกรัฐมนตรีเป็นประธาน ภายในงานมีโฆษกกระทรวงต่างๆ และผู้ปฏิบัติหน้าที่ด้านงานประชาสัมพันธ์ภาครัฐเข้าร่วม ณ ห้องเมย์แฟร์ แกรนด์บอลรูม ชั้น 11 โรงแรม เดอะ เบอร์เคลีย์ กรุงเทพมหานคร โอกาสนี้ รัฐมนตรีประจําสํานักนายกรัฐมนตรีได้กล่าวบรรยายสรุป ในหัวข้อ "แนวทางการบริหารจัดการข้อมูลข่าวสารภาครัฐ 2021" โดยย้ําว่าในการประชาสัมพันธ์ภาครัฐแม้จะดูเหมือนง่ายแต่ในความเป็นจริงแล้วเป็นงานที่มีความยากและท้าทาย ที่สําคัญต้องมีการรับฟังเสียงของพี่น้องประชาชนก่อนนํามากําหนดทิศทางในการสื่อสารหรือส่งต่อข้อมูลข่าวสารของรัฐไปสู่ประชาชน ต้องมีการศึกษาวิเคราะห์ความสนใจของกลุ่มเป้าหมาย ก่อนที่จะนํามาผลิตสื่อในการประชาสัมพันธ์ผ่านช่องทางต่างๆ ขณะเดียวกัน การประชาสัมพันธ์ภาครัฐต้องต่อสู้กับข่าวลวง หรือ Fake News ที่เกิดขึ้นได้ง่ายในยุคการสื่อสารดิจิทัล ซึ่งปัจจุบันเป็นสิ่งที่สร้างความเสียหายกับประเทศเป็นอย่างมาก
*****************
รัฐบาลไทย-ข่าวทำเนียบรัฐบาล-อนุทิน สร้างความมั่นใจนักลงทุน สถานการณ์โควิด 19 คุมได้ เดินหน้าเปิดประเทศอย่างปลอดภัย
วันจันทร์ที่ 29 มีนาคม 2564
อนุทิน สร้างความมั่นใจนักลงทุน สถานการณ์โควิด 19 คุมได้ เดินหน้าเปิดประเทศอย่างปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข พบปะนักลงทุนสร้างความเชื่อมั่นเกี่ยวกับสถานการณ์โควิด 19 เผยตั้งแต่มีการฉีดวัคซีนนักลงทุนมีความมั่นใจขึ้น ภาคการลงทุนเริ่มฟื้นตัว พร้อมเดินหน้าฉีดวัคซีนกลุ่มเสี่ยงให้ได้ตามเป้า 100%
รองนายกรัฐมนตรีและรัฐมนตรีว่าการกระทรวงสาธารณสุข พบปะนักลงทุนสร้างความเชื่อมั่นเกี่ยวกับสถานการณ์โควิด 19 เผยตั้งแต่มีการฉีดวัคซีนนักลงทุนมีความมั่นใจขึ้น ภาคการลงทุนเริ่มฟื้นตัว พร้อมเดินหน้าฉีดวัคซีนกลุ่มเสี่ยงให้ได้ตามเป้า 100% เน้นพื้นที่ท่องเที่ยว เช่น ภูเก็ต สมุย และมาตรการลดวันกักตัว กระตุ้นเศรษฐกิจท่องเที่ยว เพื่อการเปิดประเทศอย่างปลอดภัย
วันนี้ (29 มีนาคม 2564) ที่ตลาดหลักทรัพย์แห่งประเทศไทย กทม. นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เสวนาสร้างความมั่นใจนักวิเคราะห์ นักลงทุนประเด็น “มาตรการด้านสาธารณสุขต่อการฟื้นตัวเศรษฐกิจไทยหลังวิกฤติการณ์โควิด 19” โดยนายอนุทินกล่าวว่า ในวันนี้ได้พูดคุย ตอบคําถาม ชี้ให้เห็นทิศทางการวางแผนบริหารประเทศในช่วงสถานการณ์โควิด 19 เพื่อสร้างความเชื่อมั่นให้กับนักวิเคราะห์และนักลงทุน โดยประเด็นที่นักลงทุนให้ความสนใจมากคือ วัคซีนโควิด 19 และการเปิดประเทศ ได้ให้ความมั่นใจว่ารัฐบาลได้สนับสนุนและพยายามจัดหาวัคซีนป้องกันโรคโควิด 19 อย่างเต็มที่ ทําให้ไทยมีวัคซีนให้กับประชาชนได้ถึง 37 ล้านคน เพียงพอสําหรับกลุ่มเสี่ยงทุกคนในประเทศที่กําหนดไว้ประมาณ 30 ล้านคนซึ่งมากกว่าเป้าหมายที่กําหนด โดยจะฉีดให้แล้วเสร็จภายในปี 2564 เพื่อสร้างภูมิคุ้มกันหมู่ ลดการเจ็บป่วยที่รุนแรง และการเสียชีวิตจากโรคโควิด 19 เพื่อให้ภาคเศรษฐกิจและการท่องเที่ยว กลับมาเป็นปกติโดยเร็วที่สุด เบื้องต้นจะนําร่องในพื้นที่ท่องเที่ยว เช่น ภูเก็ต สมุย โดยจะส่งวัคซีนของซิโนแวคล็อตใหม่จํานวน 800,000 โดส ไปยังภูเก็ต 100,000 โดส และเกาะสมุย จ.สุราษฎร์ธานี 50,000 โดส สร้างความปลอดภัย เรียกความเชื่อมั่นเมืองท่องเที่ยวกลับคืนมา และเตรียมความพร้อมในการเปิดรับนักท่องเที่ยว
สําหรับประเด็นลดวันกักตัวนั้น ศบค. ได้มีมติลดวันกักตัวผู้ที่เดินทางจากต่างประเทศที่ไม่ได้มีความเสี่ยงสูงมาก ตั้งแต่วันที่ 1 เมษายน เป็นต้นไป จาก 14 วัน เหลือ 10 วัน และผู้ที่ได้ฉีดวัคซีนโควิด 19 ครบทั้ง 2 เข็ม จะลดวันกักตัวเหลือ 7 วัน ขณะนี้อยู่ระหว่างรอการประกาศในราชกิจจานุเบกษา สําหรับการคลายล็อคการเดินทางระหว่างประเทศ เบื้องต้นจะเจราจากับประเทศที่ฉีดวัคซีนโควิด 19 ที่องค์การอนามัยโลกให้การยอมรับ หรือได้ขึ้นทะเบียนกับสํานักงานคณะกรรมการอาหารและยา (อย.) ซึ่งจะประกาศให้ทราบต่อไป นอกจากนี้ยังมีการหารือประเด็นการเปิดรับนักท่องเที่ยวที่ฉีดวัคซีนครบทั้ง 2 เข็มแล้ว ให้เข้าประเทศไทยได้โดยไม่ต้องกักตัวในระยะต่อไป โดยต้องบริหารจัดการให้อยู่ในพื้นที่จํากัดเพื่อความมั่นใจในความปลอดภัย
“จากการพูดคุยกับกลุ่มนักวิเคราะห์ นักลงทุนในครั้งนี้ พบว่า ตั้งแต่ประเทศไทยเริ่มมีการฉีดวัคซีนโควิด 19 ให้กับประชาชนกลุ่มเสี่ยง นักลงทุนมีความมั่นใจมากขึ้น ตลาดทุนไทยมีต่างชาติให้ความสนใจ คาดว่าเมื่อมีการผ่อนคลายมาตรการหรือเปิดประเทศได้ ปี 2565 จะเป็นปีที่ดีของตลาดลงทุนไทย” นายอนุทินกล่าว
***************************************** 29 มีนาคม 2564
รัฐบาลไทย-ข่าวทำเนียบรัฐบาล-รองปลัดกระทรวงคมนาคม ลงพื้นที่ตรวจเยี่ยมความพร้อมการจัดระเบียบพื้นที่ภายในสถานีขนส่งผู้โดยสารกรุงเทพ (จตุจักร) รองรับการเดินทางช่วงเทศกาลสงกรานต์ปี 2564
วันจันทร์ที่ 29 มีนาคม 2564
รองปลัดกระทรวงคมนาคม ลงพื้นที่ตรวจเยี่ยมความพร้อมการจัดระเบียบพื้นที่ภายในสถานีขนส่งผู้โดยสารกรุงเทพ (จตุจักร) รองรับการเดินทางช่วงเทศกาลสงกรานต์ปี 2564
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจเยี่ยมความพร้อมการจัดระเบียบพื้นที่ภายในสถานีขนส่งผู้โดยสารกรุงเทพ (จตุจักร) รองรับการเดินทางช่วงเทศกาลสงกรานต์ปี 2564
โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) พร้อมด้วย นางวราภรณ์ ชัยฤกษ์ รองกรรมการผู้จัดการใหญ่ฝ่ายบริหารการเดินรถ นําลงพื้นที่บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ในวันที่ 29 มีนาคม 2564
นายสรพงศ์ ไพฑูรย์พงษ์ กล่าวว่า การจัดระเบียบพื้นที่ชานชาลาขาเข้า-ขาออกของสถานีขนส่งผู้โดยสารกรุงเทพ (จตุจักร) ครั้งนี้ จะช่วยสร้างความปลอดภัยในชีวิตและทรัพย์สินให้กับประชาชน สอดคล้องกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดเตรียมความพร้อมอํานวยความสะดวกช่วงเทศกาลสงกรานต์ปี 2564 ทั้งนี้ได้เน้นย้ําให้ บขส. ประสานงานร่วมกับเจ้าหน้าที่ที่เกี่ยวข้องทั้งตํารวจ และ ผู้ตรวจการของ บขส. ออกตรวจตราในพื้นที่ เพื่อป้องกันไม่ให้กลุ่มมิจฉาชีพเข้ามาหาประโยชน์กับผู้โดยสาร รวมทั้งแก้ปัญหารถแท็กซี่และจักรยานยนต์รับจ้างผิดกฎหมายเข้ามาหลอกลวงเรียกเก็บค่าโดยสารที่มีราคาสูงกว่ากฎหมายกําหนดด้วย
นายสัญลักข์ ปัญวัฒนลิขิต กล่าวว่า เพื่อเตรียมความพร้อมในการอํานวยความสะดวกประชาชนในช่วงเทศกาลสงกรานต์ และควบคุมการแพร่ระบาดของโรคติดเชื้อไวรัส COVID-19 บขส. ได้กําหนดมาตรการป้องกันการแพร่ระบาดในพื้นที่สถานีขนส่งผู้โดยสารกรุงเทพ (จตุจักร) ดังนี้
1. ผู้โดยสารที่จะเข้าพื้นที่อาคารสถานีขนส่งผู้โดยสารกรุงเทพ (จตุจักร) จากพื้นที่ขาเข้า ต้องผ่านจุดคัดกรองบริเวณชานชาลา 3 เพื่อตรวจวัดอุณหภูมิก่อนเข้าพื้นที่ทุกครั้ง
2. รถโดยสาร รถยนต์ส่วนบุคคล และรถจักรยานยนต์ มีการจัดระเบียบการจราจรสําหรับรถทุกชนิดที่เข้าใช้พื้นที่บริเวณฝั่งขาเข้า ให้เดินรถทางเดียวตามผังจราจรและจอดส่งผู้โดยสารบริเวณช่องชานชาลาที่กําหนดเท่านั้น
3. กําหนดให้รถโดยสาร (รถร่วม) เมื่อจอดส่งผู้โดยสารแล้วให้นํารถออกจากพื้นที่ทันที
4. รถโดยสารขนาดเล็ก (รถตู้) ให้จอดส่งผู้โดยสารบริเวณช่องจอดชานชาลา 1 และ 2 หากประสงค์จะจอดสํารองวินให้ใช้พื้นที่ระหว่างชานชาลา 2 และ 3 เท่านั้น
5. ห้ามรถยนต์ส่วนบุคคลของบุคคลภายนอกเข้าในพื้นที่ชานชาลาขาเข้าโดยเด็ดขาด ทั้งนี้หากฝ่าฝืนและไม่ปฏิบัติตามมาตรการดังกล่าวจะมีโทษปรับตามระเบียบของ บขส. ต่อไป
นายสัญลักข์ ปัญวัฒนลิขิต กล่าวเพิ่มเติมว่า การจัดระเบียบพื้นที่การจราจรภายในสถานีขนส่งผู้โดยสารกรุงเทพ (จตุจักร) ให้เป็น Safety Zone นอกจากจะช่วยให้เกิดความเป็นระเบียบเรียบร้อยในการเข้าใช้พื้นที่แล้ว ยังสามารถช่วยป้องกันปัญหากลุ่มมิจฉาชีพที่เข้ามาก่อกวน และหลอกลวงผู้โดยสารภายในสถานีขนส่ง
นอกจากนี้ บขส. ได้รับมอบผลิตภัณฑ์ฆ่าเชื้อโรค นาโนไนน์ ซิลเวอร์ นาโน จาก บริษัท นาว่าเทค (ประเทศไทย) จํากัด เพื่อใช้ฉีดพ่นฆ่าเชื้อโรคบนรถโดยสารและภายในสถานีขนส่งผู้โดยสาร ซึ่งผลิตภัณฑ์ดังกล่าวผ่านการทดสอบว่ามีประสิทธิภาพในการฆ่าเชื้อไวรัสไข้หวัดใหญ่ชนิด A (H1N1) และเชื้อไวรัส COVID-19 สามารถออกฤทธิ์ได้นานถึง 14 วันต่อการฉีดพ่น 1 ครั้ง
รัฐบาลไทย-ข่าวทำเนียบรัฐบาล-ขยายสิทธิและปรับเงื่อนไข โครงการเราเที่ยวด้วยกัน ระยะที่ 3
วันจันทร์ที่ 29 มีนาคม 2564
ขยายสิทธิและปรับเงื่อนไข โครงการเราเที่ยวด้วยกัน ระยะที่ 3
29 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาโครงการเราเที่ยวด้วยกัน ระยะที่ 3 โดยขยายสิทธิเพิ่มเติมอีก 2,000,000 สิทธิ และปรับรายละเอียดเงื่อนไขป้องกันไม่ให้เกิดการกระทําผิดเงื่อนไขของโครงการฯ เช่น ลงทะเบียนจองห้องพักล่วงหน้าอย่างน้อย 7 วัน เพื่อให้ ธ.กรุงไทย ส่งข้อมูลให้ ททท. ตรวจสอบว่าการจองนั้นมีความผิดปกติหรือไม่ /สแกนใบหน้าเมื่อเช็คอินห้องพัก /สนับสนุนคูปองอาหาร/ท่องเที่ยว (e-voucher) ในลักษณะร่วมจ่ายร้อยละ 40 แต่ไม่เกิน 600 บาท/คืน เป็นราคาเดียวกันทั้งวันธรรมดาและวันหยุด / ชําระเงินค่าห้องพัก ผ่านแอป ฯ “เป๋าตัง” /ใช้สิทธิในพื้นที่จังหวัดอื่นที่ไม่ใช่จังหวัดในทะเบียนบ้าน เป็นต้น โดยคาดว่าจะเริ่มใช้สิทธิได้ตั้งแต่เดือนพ.ค. 64 เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สาธิต ชื่นชม รพ.จิตเวชสระแก้วราชนครินทร์  ปรับระบบบริการ วิถีใหม่ ป้องกันโควิด 19
วันจันทร์ที่ 29 มีนาคม 2564
สาธิต ชื่นชม รพ.จิตเวชสระแก้วราชนครินทร์  ปรับระบบบริการ วิถีใหม่ ป้องกันโควิด 19
รัฐมนตรีช่วยว่าการกระทรวงสาธารณสุข ชื่นชมการดําเนินงานโรงพยาบาลจิตเวชสระแก้วราชนครินทร์ ดูแลรักษาผู้ป่วยจิตเวชแบบวิถีใหม่ ปลอดภัยจากโรคโควิด 19 ให้บริการรับยาที่ร้านขายยาใกล้บ้าน ปรึกษาหมอผ่านแอพพลิเคชัน เพิ่มความสะดวกในการเข้าถึงบริการ ได้รับการรักษา
รัฐมนตรีช่วยว่าการกระทรวงสาธารณสุข ชื่นชมการดําเนินงานโรงพยาบาลจิตเวชสระแก้วราชนครินทร์ ดูแลรักษาผู้ป่วยจิตเวชแบบวิถีใหม่ ปลอดภัยจากโรคโควิด 19 ให้บริการรับยาที่ร้านขายยาใกล้บ้าน ปรึกษาหมอผ่านแอพพลิเคชัน เพิ่มความสะดวกในการเข้าถึงบริการ ได้รับการรักษาต่อเนื่อง
วันนี้ (29 มีนาคม 2564) ที่โรงพยาบาลจิตเวชสระแก้วราชนครินทร์ อ.วัฒนานคร จ.สระแก้ว ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามการให้บริการดูแลรักษาผู้ป่วยจิตเวชวิถีใหม่ ป้องกันการแพร่และรับเชื้อโควิด 19 และกล่าวว่า กระทรวงสาธารณสุข เน้นการสร้างระบบสนับสนุนสุขภาพจิตในระดับพื้นที่ เพื่อให้ประชาชนได้เข้าถึงบริการ ทั้งการส่งเสริม ป้องกัน ฟื้นฟู รวมทั้งจัดระบบการดูแล บําบัดรักษาอย่างครบวงจร อย่างครอบคลุมในทุกเขตสุขภาพ โดยเฉพาะในสถานการณ์ที่มีการแพร่ระบาดโรคโควิด 19ผู้ป่วยกลุ่มนี้ถือเป็นกลุ่มเปราะบางมีความเสี่ยงที่อาจจะติดเชื้อได้ ที่ผ่านมาได้มีการปรับการบริการในรูปแบบวิถีใหม่ เพื่อให้ผู้เข้ารับบริการ และเจ้าหน้าที่ ปลอดภัยจากโรคโควิด 19 โดยจัดจุดคัดกรองซักประวัติ วัดอุณหภูมิร่างกายก่อนเข้ารับบริการ เว้นระยะห่าง สวมหน้ากากผ้า/หน้ากากอนามัย และเน้นย้ําให้หมั่นล้างมือ ซึ่งในทุกขั้นตอนที่เข้ารับบริการ จะจํากัดจํานวนผู้ป่วยและญาติ รวมถึงปรับรูปแบบการรักษาสําหรับผู้ป่วยจิตเวชที่สามารถควบคุมได้ โดยใช้เทคโนโลยีปรึกษาทางไกลผ่านแอพพลิเคชัน และสามารถรับยาที่ร้านขายยาใกล้บ้านได้ โดยไม่ต้องเดินทางมาที่โรงพยาบาล เพิ่มความสะดวกให้ประชาชนในพื้นที่เข้าถึงบริการและให้รับการรักษาต่อเนื่อง
ดร.สาธิต กล่าวต่อว่า นอกจากนี้ โรงพยาบาลจิตเวชสระแก้วราชนครินทร์ ได้ปรับการดูแลผู้ป่วยจิตเวชแบบชั่วคราวระยะสั้น (Respite care) โดยการฟื้นฟูผู้ป่วยจิตเวชร่วมกันระหว่างครอบครัว โรงพยาบาลและชุมชนให้ผู้ป่วยที่ขาดยาอาการกําเริบรุนแรงและไม่สามารถอยู่ร่วมกับชุมชน ให้สามารถกลับสู่สังคมได้ โดยให้ผู้ป่วยพักฟื้นที่บ้านสลับกับการเข้ารับการฟื้นฟูในโรงพยาบาล เพื่อให้สามารถช่วยเหลือตนเองในด้านต่าง ๆ ด้วยกิจกรรม อาทิ การทําความสะอาดร่างกาย การรับประทานอาหาร การฝึกอาชีพ เป็นต้น ภายหลังจากเริ่มโครงการเมื่อเดือนตุลาคม 2563 มีผู้ป่วยที่เข้าร่วมโครงการ 46 ราย พบว่า ผู้ป่วยไม่มีอาการกําเริบรุนแรง รู้สึกมีคุณค่าในตัวเองมากขึ้น และอยู่ร่วมกับครอบครัวและชุมชนได้ ลดความวิตกกังวล ของครอบครัวและญาติ รู้สึกปลอดภัย มีความสุขและคุณภาพชีวิตดีขึ้น ชุมชน ปลอดภัย ดํารงชีวิตได้ตามปกติ
สําหรับโรงพยาบาลจิตเวชสระแก้วราชนครินทร์ สังกัดกรมสุขภาพจิต กระทรวงสาธารณสุข รองรับการดูแลรักษาและฟื้นฟูผู้ป่วยจิตเวชที่มีอาการยุ่งยากซับซ้อนในเขตสุขภาพที่ 6 พัฒนาเครือข่ายบริการสุขภาพจิตและจิตเวช อาทิ โรคจิต โรคซึมเศร้า โรคสมาธิสั้น โรคออทิสติก ผู้มีความคิดหรือพยายามฆ่าตัวตาย ผู้ประสบเหตุสะเทือนขวัญ เป็นต้น รวมทั้งการนําเทคโนโลยีและการรักษาจิตเวชทางเลือกเพื่อวิจัยและพัฒนาการรักษาควบคู่ไปกับแผนปัจจุบัน ได้แก่ การรักษาด้วยคลื่นแม่เหล็กไฟฟ้า(TMS) ในผู้ป่วยซึมเศร้า อาชาบําบัดในเด็ก กัญชาทางการแพทย์ อาชีวะบําบัดและกิจกรรมบําบัด เป็นต้น
*********************** 29 มีนาคม 2564
รัฐบาลไทย-ข่าวทำเนียบรัฐบาล-​เสนอ “ต้มยำกุ้ง” ขึ้นทะเบียนมรดกวัฒนธรรมจับต้องไม่ได้ฯ
วันจันทร์ที่ 29 มีนาคม 2564
​เสนอ “ต้มยํากุ้ง” ขึ้นทะเบียนมรดกวัฒนธรรมจับต้องไม่ได้ฯ
วันอาทิตย์ที่ 28 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้เสนอต้มยํากุ้งขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อองค์การยูเนสโก เนื่องจากมีคุณสมบัติตามหลักเกณฑ์การพิจารณา ตามอนุสัญญาว่าด้วยการสงวนรักษามรดกวัฒธรรมที่จับต้องไม่ได้ ปี ค.ศ. 2003 หลายประการ ทั้งด้านคุณค่าและความสําคัญ สะท้อนถึงวิถีชีวิตที่เรียบง่ายของชุมชนเกษตรกรรมริมแม่น้ําลําคลองในภาคกลางของไทย ที่มีวัฒนธรรมการบริโภคอาหารอย่างเรียบง่ายพึ่งพิงธรรมชาติและมีประโยชน์ต่อสุขภาพ ซึ่งภูมิปัญญาการทําต้มยํากุ้งนอกจากสืบทอดในครัวเรือนแล้ว ยังแพร่กระจายไปยังภูมิภาคอื่น ๆ อย่างกว้างขวาง ก่อให้เกิดสูตรต้มยํากุ้งที่แปลกใหม่ ที่ตอบสนองต่อวิถีชีวิตและรสนิยมทางอาหารที่แตกต่างกันไปของคนกลุ่มต่าง ๆ และเป็นที่รู้จักของคนทั่วโลก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.เชียงราย พบปะเครือข่ายพัฒนาสังคม พร้อมชู ตำบลสันกลาง เป็นต้นแบบการใช้ "สมุดพกครอบครัว" แก้ปัญหาความยากจนให้ครอบครัวกลุ่มเปราะบาง
วันจันทร์ที่ 29 มีนาคม 2564
รมว.พม. ลงพื้นที่ จ.เชียงราย พบปะเครือข่ายพัฒนาสังคม พร้อมชู ตําบลสันกลาง เป็นต้นแบบการใช้ "สมุดพกครอบครัว" แก้ปัญหาความยากจนให้ครอบครัวกลุ่มเปราะบาง
รมว.พม. ลงพื้นที่ จ.เชียงราย พบปะเครือข่ายพัฒนาสังคม พร้อมชู ตําบลสันกลาง เป็นต้นแบบการใช้ "สมุดพกครอบครัว" แก้ปัญหาความยากจนให้ครอบครัวกลุ่มเปราะบาง
วันที่ 26 มี.ค. 64เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ ณ วัดหัวฝาย อําเภอพาน จังหวัดเชียงราย เพื่อพบปะภาคีเครือข่ายการพัฒนาสังคม และร่วมกิจกรรมทางสังคมในพื้นที่ตําบลต้นแบบการจัดสวัสดิการสังคม (ตําบลสันกลาง) พร้อมทั้งมอบความช่วยเหลือต่างๆ ให้กลุ่มเปราะบางที่ประสบปัญหาความเดือดร้อนทางสังคม ได้แก่ รถเข็นคนพิการ เครื่องอุปโภคบริโภคที่จําเป็น และเงินสงเคราะห์
นายจุติ กล่าวว่า วัดหัวฝาย ตําบลสันกลาง อําเภอพาน ถือเป็นศูนย์กลางด้านการพัฒนาสังคมของจังหวัดเชียงรายและภาคเหนือ นําโดยท่านพระครูปิยวรรณพิพัฒน์ เจ้าอาวาสวัดหัวฝ่าย เป็นพระนักพัฒนาที่เสียสละ ทุ่มเทการทํางานเพื่อพัฒนาคุณภาพชีวิตของคนในชุมชนทุกระดับ ซึ่งสอดคล้องและสนับสนุนภารกิจของกระทรวง พม. ในการช่วยเหลือและพัฒนากลุ่มเปราะบางโดยสะท้อนเป็นผลงานรูปธรรม อาทิ โรงเรียนผู้สูงอายุตําบลสันกลาง ที่มีการส่งเสริมให้เกิดเครือข่ายโรงเรียนทั้งในพื้นที่จังหวัดเชียงรายและภาคเหนือ โดยเปิดดําเนินการอย่างเป็นทางการตั้งแต่วันที่ 4 ธ.ค. 2554 เป็นต้นมา และในปีงบประมาณ 2561 ได้รับการสนับสนุนจาก อบต.สันกลาง และศูนย์การศึกษานอกระบบและการศึกษาตามอัธยาศัย อําเภอพาน อีกทั้งยังมี ศูนย์ช่วยเหลือสังคมไม่ทอดทิ้งใครไว้ข้างหลัง เป็นศูนย์ประสานงานเพื่อให้การสงเคราะห์ช่วยเหลือบุคคลและครอบครัวในภาวะยากลําบาก และการดําเนินกิจการด้านต่างๆ อาทิ ด้านเด็กและเยาวชนท้องถิ่น เพื่อสร้างจิตสํานึกที่ดี ด้านอาสาสมัคร อพม. และแกนนําชุมชน เพื่อสร้างจิตอาสาพัฒนา เป็นต้น
นายจุติ กล่าวเพิ่มเติมว่า นอกจากนี้ การลงพื้นที่ครั้งนี้ พบว่า ชุมชนเริ่มมีการใช้ "สมุดพกครอบครัว" ซึ่งเป็นนวัตกรรมขจัดความยากจนของหลายประเทศสําหรับครอบครัวกลุ่มเปราะบาง ที่มีสมาชิกอยู่ในภาวะพึ่งพิง นับเป็นชุมชนตัวอย่าง ซึ่งวันนี้อาจจะยังไม่เห็นผล เพราะเพิ่งเริ่มทํา แต่ในอนาคตย่อมเห็นผลแน่นอน ทั้งนี้ สมุดพกครอบครัวจะทําเป็นเล่มเก็บไว้แต่ละบ้าน เพื่อสมาชิกจะได้รู้ว่าต้องทําหน้าที่อะไร โดยเจ้าหน้าที่กระทรวง พม. พร้อมด้วยหน่วยงานที่เกี่ยวข้อง จะมีการลงพื้นที่เพื่อประเมินครอบครัวว่าเข้าถึงปัจจัย 4 สิทธิและสวัสดิการภาครัฐ การลดละเลิกอบายมุข ตลอดจนการมีอาชีพ อย่างไรก็ตาม เชื่อว่าหากครัวเรือนยากจนได้เข้าถึงมาตรการรอบด้านแล้ว ย่อมจะมีความเป็นอยู่ที่ดีขึ้น ซึ่งในเบื้องต้น มาตรการดังกล่าวได้เริ่มดําเนินการในหลายจังหวัดเรียบร้อยแล้ว
รัฐบาลไทย-ข่าวทำเนียบรัฐบาล-เตือนผู้รับสิทธิ “คนละครึ่ง” รีบใช้ให้ครบก่อนหมดเขต
วันจันทร์ที่ 29 มีนาคม 2564
เตือนผู้รับสิทธิ “คนละครึ่ง” รีบใช้ให้ครบก่อนหมดเขต
วันเสาร์ที่ 27 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญประชาชนผู้ได้รับสิทธิโครงการ “คนละครึ่ง” ทั้งเฟส 1 และเฟส 2 ที่ได้รับสิทธิวงเงิน 150 บาท/วัน หรือสูงสุดไม่เกิน 3,500 บาทตลอดโครงการ ผ่านแอปฯ เป๋าตัง และยังมีวงเงินสิทธิเหลืออยู่ เร่งใช้จ่ายผ่านร้านค้าที่ร่วมโครงการให้ครบ 3,500 บาท ก่อนจะสิ้นสุดโครงการในวันที่ 31 มี.ค. 64 หากพ้นกําหนดดังกล่าวจะไม่สามารถใช้สิทธิวงเงินที่เหลือได้ ซึ่งนอกจากจะเป็นการรักษาสิทธิของตนเองแล้ว ยังช่วยฟื้นฟูเศรษฐกิจฐานรากผ่านการบริโภคภายในประเทศ ส่งผลให้ผู้ประกอบการรายย่อย โดยเฉพาะหาบเร่ แผงลอยมีรายได้เพิ่มขึ้น ซึ่งจะช่วยรักษาระดับและทิศทางการเจริญเติบโตทางเศรษฐกิจให้เป็นไปได้อย่างต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ประชุม คทช. เน้นย้ำใช้กลไกภาครัฐ ขับเคลื่อนการจัดสรรที่ดินให้เกิดประโยชน์สูงสุด ประชาชนมีที่อยู่อาศัยและทำกิน สนับสนุนการใช้ภาพถ่ายดาวเทียมเพื่อการวางแผนเกษตรและจัดการที่ดิน
วันจันทร์ที่ 29 มีนาคม 2564
นายกฯ ประชุม คทช. เน้นย้ําใช้กลไกภาครัฐ ขับเคลื่อนการจัดสรรที่ดินให้เกิดประโยชน์สูงสุด ประชาชนมีที่อยู่อาศัยและทํากิน สนับสนุนการใช้ภาพถ่ายดาวเทียมเพื่อการวางแผนเกษตรและจัดการที่ดิน
นายกฯ ประชุม คทช. เน้นย้ําใช้กลไกภาครัฐ ขับเคลื่อนการจัดสรรที่ดินให้เกิดประโยชน์สูงสุด ประชาชนมีที่อยู่อาศัยและทํากิน สนับสนุนการใช้ภาพถ่ายดาวเทียมเพื่อการวางแผนเกษตรและจัดการที่ดิน
วันที่ 29 มี.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายที่ดินแห่งชาติ (คทช.) ครั้งที่ 1/2564 ณ ตึกภักดีบดินทร์ ทําเนียบรัฐบาล ร่วมกับพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องกับการบริหารจัดการที่ดินและทรัพยากรดินของประเทศ
นายกรัฐมนตรีได้มอบนโยบายต่อที่ประชุมว่า รัฐบาลให้ความสําคัญกับเรื่องการจัดสรรที่ดินทํากินให้กับประชาชน โดยที่ดินที่ได้จัดสรรให้ประชาชนไปแล้วจะต้องมีการพัฒนา กระทรวงที่เกี่ยวข้องต้องไปดูแลเรื่องการบริหารจัดการน้ํา การขุดบ่อน้ําบาดาล สร้างถนนหนทาง เพื่อใช้พื้นที่ให้เกิดประโยชน์ รวมทั้งจะต้องมีการส่งเสริมพัฒนาอาชีพและการตลาด โดยที่ดินที่จัดสรรให้ประชาชนไปนั้น เมื่อระบุว่าให้เป็นพื้นที่ที่ทําการเกษตร ถ้ามีแหล่งน้ําดี ดินดี ก็สามารถทําการเกษตรได้ แต่หากพื้นที่นั้นไม่สามารถทําการเกษตรได้ทั้งหมด เพราะมีปัญหาแหล่งน้ําไม่พอเพียง ก็จะต้องหาแนวทางปลดล็อกที่ดินนั้น เพื่อให้สามารถใช้ทํากิจกรรมให้เกิดประโยชน์สูงสุด ซึ่งรัฐบาลกําลังพิจารณาแนวทางแก้ไขกฎ ระเบียบต่าง ๆ ให้เพื่อให้ประชาชนที่ได้รับจัดสรรที่ดินสามารถลงทุนประกอบอาชีพอื่นในพื้นที่เหล่านี้ได้ หรือให้ประชาชนสามารถมีหุ้นส่วนในการลงทุนที่จะเกิดขึ้นในพื้นที่ โดยประชาชนอาจรวมกลุ่มเป็นวิสาหกิจชุมชนเพื่อให้ได้รับประโยชน์จากพื้นที่นั้น ๆ
นายกรัฐมนตรียังให้ความสําคัญกับเรื่องการแก้ไขปัญหาที่ดินซ้ําซ้อน ปัญหารุกล้ําที่ดิน และเรื่องการตรวจสอบข้อมูลภาพถ่ายดาวเทียม เพื่อใช้ในการบริหารจัดการที่ดินด้วย เนื่องจากข้อมูลภาพถ่ายดาวเทียม จะพบปัญหาผู้ที่ทําการเกษตร เช่น การทํานาที่เพิ่มขึ้นทุกปี โดยบางส่วนก็ไม่มีเอกสารสิทธิ์ที่ดิน ซึ่งทําให้ส่งผลต่อวงเงินการประกันราคาข้าวที่เพิ่มขึ้น จึงขอให้การตรวจสอบข้อมูลภาพถ่ายดาวเทียม ได้มีการลงในรายละเอียดให้มากขึ้นว่าพื้นที่ใดทําการเกษตรชนิดใด โดยอาจใช้โดรนเข้าร่วมดําเนินการ ซึ่งจะได้สอดรับกับแผนการบริหารจัดการน้ําด้วย โดยขอให้หน่วยที่เกี่ยวข้องได้ทํางานร่วมกันอย่างบูรณาการ
รัฐบาลไทย-ข่าวทำเนียบรัฐบาล-นายกฯ เร่งติดตามแนวเขตที่ดินของรัฐแบบบูรณาการ One map สร้างความเป็นธรรมให้ประชาชนมีที่อยู่อาศัยในพื้นที่เป้าหมาย มั่นใจปัญหาเรือขนส่งขนาดใหญ่ขวางคลองสุเอซ ไม่ส่งผลกระทบการขนส่งไทย
วันจันทร์ที่ 29 มีนาคม 2564
นายกฯ เร่งติดตามแนวเขตที่ดินของรัฐแบบบูรณาการ One map สร้างความเป็นธรรมให้ประชาชนมีที่อยู่อาศัยในพื้นที่เป้าหมาย มั่นใจปัญหาเรือขนส่งขนาดใหญ่ขวางคลองสุเอซ ไม่ส่งผลกระทบการขนส่งไทย
​นายกรัฐมนตรีเร่งติดตามแนวเขตที่ดินของรัฐแบบบูรณาการ One map สร้างความเป็นธรรมให้ประชาชนมีที่อยู่อาศัยในพื้นที่เป้าหมายครบ 76 จังหวัด  มั่นใจปัญหาเรือขนส่งขนาดใหญ่ขวางคลองสุเอซ ไม่ส่งผลกระทบการขนส่งไทยมากนัก
วันนี้ (29 มี.ค. 64) เวลา 09.30 น. เวลา 11.30 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะกรรมการนโยบายที่ดินแห่งชาติ ครั้งที่ 1/2564 ถึงความก้าวหน้าการดําเนินการของคณะกรรมการนโยบายที่ดินแห่งชาติ (คทช.) ว่า รัฐบาลมุ่งเน้นการจัดที่ดินให้ประชาชน และเตรียมความพร้อมในการจัดสรรพื้นที่เป้าหมายให้ครบ 76 จังหวัด พร้อมดูแลพื้นที่ซับซ้อนหรือที่ยังติดขัดด้วยข้อกฎหมายต่าง ๆ โดยยึดหลักเกณฑ์การปรับปรุงแผนที่แนวเขตที่ดินของรัฐ (One map) และเรื่องความเป็นธรรมให้กับประชาชน นายกรัฐมนตรีย้ําขอให้ทุกคนเคารพกฎ กติกาด้วย
โอกาสนี้ นายกรัฐมนตรียังตอบคําถามที่อยู่ในความสนใจของสื่อมวลชนย้ําว่า ฝ่ายความมั่นคงได้ติดตามรูปแบบของการพัฒนาการเมืองในเมียนมาร์เพราะเป็นประเทศเพื่อนบ้านที่มีดินแดนติดกันซึ่งมีผลกระทบด้วยกันทั้งหมด รัฐบาลพิจารณาและเตรียมพร้อใดําเนินการอย่างไปขั้นเป็นตอนต่อไป นายกรัฐมนตรียังยืนยันว่า ปวงชนชาวไทยจะต้องได้รับสิทธิเสรีภาพตามที่รัฐธรรมนูญกําหนด แต่ต้องไม่ลืมว่ามีผลกระทบต่อบุคคลอื่นหรือไม่ ซึ่งต้องมองทุกอย่างให้ครบถ้วนคือ วันนี้ หลักการบริหารราชการแผ่นดินต้องยึดความถูกต้องตามกฎหมาย ซึ่งการดําเนินคดีต่างๆ เป็นการพิจารณาผ่านกระบวนการยุติธรรม กรณีเจ้าหน้าที่ขอคืนพื้นที่กลุ่มหมู่บ้านทะลุฟ้าเพราะมีการร้องเรียนเรื่องปัญหาเสียงดังรบกวน ซึ่งโรงเรียนได้มีการร้องเรียนมา ปัญหาการจราจรที่ติดขัด ปวงชนชาวไทยต้องได้รับการคุ้มครองสิทธิเสรีภาพในการสัญจรไปมา จึงขอให้ทุกคนทําความเข้าใจในการขอคืนพื้นที่ด้วย
นายกรัฐมนตรีกล่าวถึงกรณีเรือยักษ์ขวางคลองสุเอซ ว่า ประเทศไทยอาจได้รับผลกระทบเล็กน้อยในด้านการขนส่งสินค้าทั่วไป เช่น การส่งมอบล่าช้า หรือค่าขนส่งที่สูงขึ้นเนื่องจากการขนส่งจะต้องอ้อมไปใช้อีกเส้นทางหนึ่ง รัฐบาลจะดําเนินการหามาตรการช่วยเหลือผู้ประกอบการนําเข้าส่งออกสินค้า หากสถานการณ์คลี่คลายได้เร็ว ก็ไม่น่าจะได้รับผลกระทบมากนัก ในส่วนของพลังงานยังไม่ได้รับผลกระทบ โดยขณะนี้ ปตท. มีคาร์โก้น้ํามันดิบจากลิเบีย 1 คาร์โก้ ซึ่งได้ขายให้ยุโรปเรียบร้อยแล้ว และทางด้านก๊าซ LNG ผู้ขายจะต้องจัดหามาให้ครบและหาเส้นทางนําส่งให้ได้ตามสัญญา ด้านการค้าขายและส่งออกสินค้าไทยไปยุโรปอาจจะเสียเวลาเพราะใช้เส้นทางอ้อม ในกรณีที่มีสินค้าติดค้างอยู่ในคลองสุเอซอาจจะต้องรอประมาณ 10-12 วัน เนื่องจากจะต้องลําเลียงตู้คอนเทนเนอร์ออกจากเรือ ทั้งนี้ รัฐบาลได้ติดตามแก้ไขปัญหาอย่างใกล้ชิด โดยได้สั่งการหน่วยงานที่เกี่ยวข้องให้เตรียมความพร้อมในการแก้ไขปัญหาเรียบร้อยแล้ว
---------------------------------
กลุ่มประชาสัมพันธ์และเผยแพร่ สํานักโฆษก